open-index/open-wikipedia-markdown huggingface dataset:
ঙ্গাগ-গি-দ্বাং-পো (ফাগমোদ্রুপা রাজবংশ)

**ঙ্গাগ-গি-দ্বাং-পো** () বা **স্প্যান-স্ঙ্গা-র্ত্সে-গ্ন্যিস-পা** () (১৪৩৯- ১৪৯১) তিব্বতের ফাগ-মো-গ্রু-পা রাজবংশের নবম রাজা ছিলেন।

## রাজ্যাভিষেকের পটভূমি
ঙ্গাগ-গি-দ্বাং-পো ফাগ-মো-গ্রু-পা রাজবংশের সপ্তম রাজা গ্রাগ্স-পা-'ব্যুং-গ্নাসের পুত্র ছিলেন। ১৪৫৪ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হয় এবং তার ভ্রাতা কুন-দ্গা'-লেগ্স-পা পরবর্তী রাজা হন। ১৪৫৪ খ্রিষ্টাব্দে ঙ্গাগ-গি-দ্বাং-পো গ্দান-সা-থেল বৌদ্ধবিহারের প্রধান হিসেবে নির্বাচিত হন। কুন-দ্গা'-লেগ্স-পার রাজত্বকালে রিং-স্পুংস-পার সঙ্গে বিরোধ চরমে ওঠে। রিং-স্পুংস-পার নোর-বু-ব্জাং-পোর পৌত্র দোন-য়োদ-র্দো-র্জে বারবার আক্রমণ করলে মন্ত্রীরা ১৪৮১ খ্রিষ্টাব্দে কুন-দ্গা'-লেগ্স-পাকে নির্বাসনে পাঠিয়ে দেন এবং ঙ্গাগ-গি-দ্বাং-পোকে পরবর্তী রাজা হওয়ার আমন্ত্রণ জানান। রাজা হওয়ার পর ঙ্গাগ-গি-দ্বাং-পো বিবাহ করেন এবং ঙ্গাগ-দ্বাং-ব্ক্রা-শিস-গ্রাগ্স-পা নামে এক পুত্রসন্তানের জন্ম দেন।

## রিং-স্পুংস-পার সঙ্গে বিরোধ
ঙ্গাগ-গি-দ্বাং-পোর রাজত্বেও রিং-স্পুংস-পার সঙ্গে বিরোধ চলতে থাকে। ১৪৮৫ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধীনে থাকা র্গ্যাল-র্ত্সে শহর আক্রমণ করেন এবং তিন বছর পর শহরটি অধিকার করে নেন। ১৪৯১ খ্রিষ্টাব্দে ঙ্গাগ-গি-দ্বাং-পোর মৃত্যু হলে রিং-স্পুংস-পার রাজপুরুষ গ্ত্সো-স্ক্যেস-র্দো-র্জে উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে রাজ্যের অভিভাবক হয়ে যান।

## তথ্যসূত্র

বিষয়শ্রেণী:১৪৩৯-এ জন্ম
বিষয়শ্রেণী:১৪৯১-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ
আগামী প্রকাশনী

**আগামী প্রকাশনী** বাংলাদেশের ঢাকায় অবস্থিত একটি প্রকাশনা প্রতিষ্ঠান। ১৯৮৬ সালে ওসমান গণি কর্তৃক এটি প্রতিষ্ঠিত হয়। ২০২৩ সালের হিসেবে প্রকাশনার প্রকাশিত গ্রন্থসংখ্যা আনুমানিক ৩০০০-এর অধিক। ১৯৭১ সালে সংগঠিত বাংলাদেশের স্বাধীনতা যুদ্ধের ওপর ভিত্তি করে উল্লখেযোগ্য সংখ্যক গ্রন্থ প্রকাশের মাধ্যমে এ-প্রকাশনা পরিচিত হয়ে ওঠে। প্রকাশনীর বর্তমান স্লোগান, *মুক্তিযুদ্ধ ও মুক্তচেতনা আমাদের প্রকাশনা*। আগামী প্রকাশনী বাংলাদেশ জ্ঞান ও সৃজনশীল প্রকাশক সমিতির সদস্য। বাংলাদেশের বাইয়ে বিভিন্ন আন্তর্জাতিক বইমেলায় আগামী প্রকাশনীর সক্রিয় আংশগ্রহণ রয়েছে।

## পুরস্কার
আগামী প্রকাশনী বিষয় ও গুণমানসম্মত সর্বাধিক সংখ্যক গ্রন্থ প্রকাশের জন্য বাংলা একাডেমি কর্তৃক ২০১৩ ও ২০২২ সালে চিত্তরঞ্জন সাহা স্মৃতি পুরস্কার লাভ করে।
## প্রকাশিত বইসমূহ
* ১০,০০০, এবং আরো ১টি ধর্ষণ
* পাক সার জমিন সাদ বাদ (উপন্যাস)
* শ্রাবণের বৃষ্টিতে রক্তজবা

## আরো দেখুন
* আগামী প্রকাশনীর বই

## তথ্যসূত্র

## বহিঃসংযোগ
* 

বিষয়শ্রেণী:১৯৮৬-এ প্রতিষ্ঠিত
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের বই প্রকাশনা কোম্পানি
বিষয়শ্রেণী:বাংলাদেশী মার্কা
বিষয়শ্রেণী:চিত্তরঞ্জন সাহা স্মৃতি পুরস্কার বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
নোর-বু-ব্জাং-পো

**নোর-বু-ব্জাং-পো** () (?- ১৪৬৬) তিব্বতের রিং-স্পুংস-পা রাজবংশের প্রথম রাজা ছিলেন।

## ধর্মীয় কার্যকলাপ
নোর-বু-ব্জাং-পো ফাগ-মো-গ্রু-পা রাজবংশের অন্যতম গুরুত্বপূর্ণ মন্ত্রী এবং রিং-স্পুংস-পা বংশের প্রধান নাম্স-ম্খা-র্গ্যাল-পোর () পুত্র ছিলেন। তিনি পিতার শুরু করা ছামছেন মন্দির স্থাপনের কাজ সম্পূর্ণ করেন। তিনি সা-স্ক্যা ও ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন।

## ক্ষমতালাভ
ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে। নোর-বু-ব্জাং-পো খুব দ্রুত ক্ষমতার শীর্ষে উঠে এলেও তিনি ফাগ-মো-গ্রু-পা রাজবংশের আনুগত্য স্বীকার করেই রাজত্ব করতেন।

## তথ্যসূত্র

বিষয়শ্রেণী:১৪৬৬-এ মৃত্যু
বিষয়শ্রেণী:রিনপুংপা রাজবংশ
বিষয়শ্রেণী:ফাগমোদ্রুপা রাজবংশ
বিষয়শ্রেণী:১৪০৩-এ জন্ম
বিষয়শ্রেণী:প্রতিষ্ঠাতা রাজশাসক
সত্রীয়া নৃত্য

**সত্রীয়া নৃত্য** ভারতের সংগীত নাটক একাডেমী যে আটটি নৃত্যকে শাস্ত্রীয় হিসাবে মর্যাদা প্রদান করেছে সেই ৮টা নৃত্যশৈলীর অন্যতম। সত্রীয়া নৃত্যের 'সত্রীয়া' শব্দটি 'সত্র' থেকে এসেছে। মহাপুরুষ শ্রীমন্ত শংকরদেব প্রতিষ্ঠিত সত্রসমূহের যোগে প্রায় ১৫ শ শতকে এই নৃত্যধারা অসমে প্রচলিত হয়।

## ইতিহাস
প্রাচীন কাল থেকে অসমে নৃত্য-কলার প্রচলন হয়েছিল। প্রায় ১৫শতকের প্রচলিত এই নৃত্যধারা, ১৯ শ শতকের মাঝামাঝিতে বৈষ্ণব ধর্মীয় সত্রসমুহের থেকে আধুনিক মঞ্চে চলে আসে। পরম্পরাগতভাবে সত্রসমূহে এই নৃত্য শুধুমাত্র পুরুষ  ভকতদের (অসমীয়া সংকৃতির বৈষ্ণব শ্রেনীর লোক) মাঝে আবদ্ধ ছিল। কিন্তু আধুনিক মঞ্চের স্বীকৃতি পাওয়ার লগে লগে এই নৃত্য পুরুষ মহিলা উভয়ে পরিবেশন করতে শুরু করে।
 
২০০০ সনের ১৫ নভেম্বরে এক সুকীয়া শৈলীর এই নৃত্যকে সংগীত নাটক একাডেমী ভারতের অন্যতম শাস্ত্রীয় নৃত্যের মর্য্যদা প্রদান করে। সত্রীয়া এখন বিশ্বের মঞ্চে প্রদর্শিত হয়। 

প্রচলিত ধর্মীয় আখ্যানসমুহ এক বিশেষ শৈলীর দ্বারা এই নৃত্যের মাধ্যমে বাখ্যা করা হয়।

## নৃত্যশৈলী
সত্রীয়া নৃত্য বিভিন্ন ভাগে বিভক্ত। 
* সুত্রধার 
* অপ্সরা নৃত্য 
* বেহার নৃত্য
* ছালি নৃত্য
* দশাবতার নৃত্য
* রাস নৃত্য
* গোসাই প্রবেশ
* গোপী প্রবেশ ইত্যাদি

## বিশিষ্ট শিল্পী এবং [[সংগীত নাটক একাডেমী পুরস্কার]]
* মনিরাম দত্ত মোক্তার ১৯৬৩ সনে 
* বাপুরাম বায়ন আতাই, ১৯৭৮ সনে 
* রসেস্বর শইকীয়া বায়ন মোক্তার, ১৯৮০
* ইন্দিরা পি. পি. বড়া, ১৯৯৬
* প্রদীপ চলিহা, ১৯৯৮
* পরমানন্দ বড়বায়ন, ১৯৯৯-২০০০
* ঘনকান্ত বরা, ২০০১
* যতীন গোস্বামী, ২০০৪
* ঘনকান্ত দত্ত বড়বায়ন, ২০০৭
* মানিক বড়বায়ন, ২০১০

## তথ্যসূত্র

 
## বহিঃসংযোগ
* Satriya dance of Assam 
* Sattriya Dance  by Mrs Devika P. Borthakur and Mr.Pulak J. Borthakur

বিষয়শ্রেণী:অসমীয়া নৃত্য
বিষয়শ্রেণী:ভারতের ধ্রুপদী নৃত্য
বিষয়শ্রেণী:ভারতীয় শাস্ত্রীয় নৃত্য
লাউখাওয়া বন্যপ্ৰাণ অভয়ারণ্য

**লাওখোয়া বন্যপ্ৰাণী অভয়ারণ্য** () আসামের ব্রহ্মপুত্র নদীর ব্ৰহ্মপুত্ৰ দক্ষিণপাড়ে নগাঁও জেলাতে অবস্থিত একটি বন্যপ্ৰাণী অভয়ারণ্য। এখানে ভারতীয় গণ্ডার ও বুনো মহিষের এক উত্তম বাসস্থান হিসেবে পরিগণিত হয়েছে।

## ইতিহাস
এই বনাঞ্চলকে ১৯৭২ সনে বন্যপ্ৰাণী অভয়ারণ্যের স্বীকৃতি প্ৰদান করা হয়।

## ভৌগিলিক বিবরণ
লাওখোয়া বন্যপ্ৰাণী অভয়ারণ্যের আয়তন প্রায় ৭০.১৩ বৰ্গকিলোমিটার। নগাঁও ও গুয়াহাটি থেকে এর দুরত্ব ক্ৰমান্ধয়ে ২৮ এবং ১৪৮ কিলোমিটার।

## জলবায়ু

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:নগাঁও জেলা
বিষয়শ্রেণী:আসামের সংরক্ষিত অঞ্চল
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:১৯৭২-এ আসামে প্রতিষ্ঠিত
বিষয়শ্রেণী:ব্রহ্মপুত্র উপত্যকা আধা-চিরসবুজ বন
কৌশল সিলভা

**জয়ন কৌশল সিলভা** (; জন্ম: ২৭ মে, ১৯৮৬) শ্রীলঙ্কার কলম্বোয় জন্মগ্রহণকারী আন্তর্জাতিকমানের ক্রিকেটার। শ্রীলঙ্কা ক্রিকেট দলের অন্যতম সদস্য কৌশল টেস্ট ক্রিকেট খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের হয়েও খেলছেন। ক্রিকেট খেলায় তিনি মূলতঃ ডানহাতি ব্যাটসম্যান ও উইকেট-কিপারের ভূমিকায় অবতীর্ণ হন।

## খেলোয়াড়ী জীবন
২০০১/০২ মৌসুমে প্রথম-শ্রেণীর ক্রিকেটে কৌশল সিলভার আত্মপ্রকাশ ঘটে। ২০০৯ সালে শ্রীলঙ্কা এ দলের সদস্য হিসেবে অন্তর্ভুক্ত হন। ২০১১ সালের অক্টোবর মাসে সংযুক্ত আরব আমিরাতে অনুষ্ঠিত পাকিস্তান ক্রিকেট দলের বিপক্ষে টেস্ট ক্রিকেটে অভিষেক ঘটে তার। ২০১১ সালের শেষদিকে দক্ষিণ আফ্রিকা সফরের জন্য মনোনীত হন। কিন্তু প্রথম টেস্টের পর তিনি বাদ পড়ে যান।

২০১৩-১৪ মৌসুমে নিরপেক্ষ মাঠ হিসেবে সংযুক্ত আরব আমিরাতে পাকিস্তান ক্রিকেট দলের বিপক্ষে ২য় টেস্টের ২য় ইনিংসে তিনি তার দ্বিতীয় অর্ধ-শতক করেন। দিমুথ করুনারত্নের সাথে উদ্বোধনী জুটিতে ১২৪ রানের জুটি গড়েন যা জুন, ২০১১ সালের পর দলের প্রথম শতরানের জুটি ছিল। এরফলে শ্রীলঙ্কা দল ৯ উইকেটের বিশাল ব্যবধানে পাকিস্তানকে হারায় ও ডিসেম্বর, ২০১১-এর পর প্রথম বিদেশে এবং অক্টোবর, ২০০৪ সালের পর বিদেশে প্রথম পাকিস্তানের বিপক্ষে জয়।

২৮ জানুয়ারি, ২০১৪ তারিখে বাংলাদেশ সফরে শের-ই-বাংলা জাতীয় স্টেডিয়ামে বাংলাদেশ ক্রিকেট দলের বিপক্ষে অনুষ্ঠিত ১ম টেস্টের ১ম ইনিংসে তিনি তার ১ম সেঞ্চুরি করেন।

## তথ্যসূত্র

## আরও দেখুন
* উইকেট-কিপার
* কুমার সাঙ্গাকারা
* শ্রীলঙ্কা জাতীয় ক্রিকেট দল
* ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল

## বহিঃসংযোগ
* 
* ক্রিকেট আর্কাইভ

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান উইকেট-রক্ষক
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:শ্রীলঙ্কা স্কুলস একাদশের ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:কন্দুরাতা ওয়ারিয়র্সের ক্রিকেটার
বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার
বিষয়শ্রেণী:উইকেট-রক্ষক
কুন-তু-ব্জাং-পো

**কুন-তু-ব্জাং-পো** () তিব্বতের রিং-স্পুংস-পা রাজবংশের দ্বিতীয় রাজা ছিলেন।

## সংক্ষিপ্ত জীবনী
কুন-তু-ব্জাং-পো রিং-স্পুংস-পা রাজবংশের প্রথম রাজা নোর-বু-ব্জাং-পোর দ্বিতীয় পুত্র ছিলেন। নোর-বু-ব্জাং-পোর প্রথম পুত্র উপসিকার খুব কম বয়সে মৃত্যু হলে কুন-তু-ব্জাং-পো রিং-স্পুংস-পা রাজবংশের পরবর্তী রাজা হন। ফাগ-মো-গ্রু-পা রাজবংশের অষ্টম রাজা কুন-দ্গা'-লেগ্স-পা তাঁকে র্দ্জোং-দ্পোন উপাধি দান করেন। তিনি সা-স্ক্যা ধর্মসম্প্রদায়ের পৃষ্ঠপোষক হওয়ায় ফাগ-মো-গ্রু-পা রাজবংশের শাসকদের সঙ্গে বিরোধিতা বৃদ্ধি পায়। ১৪৭৯ খ্রিষ্টাব্দে তাঁর মৃত্যুর পর তাঁর কনিষ্ঠ পুত্র দোন-য়োদ-র্দো-র্জে পরবর্তী রাজা হিসেবে অভিষিক্ত হন।

## তথ্যসূত্র

বিষয়শ্রেণী:রিনপুংপা রাজবংশ
বিষয়শ্রেণী:ফাগমোদ্রুপা রাজবংশ
গরমপানি বন্যপ্রাণ অভয়ারণ্য

**গরমপানি অভয়ারণ্য** () হচ্ছে আসামের কার্বি আংলং জেলাতে অবস্থিত একটি অভয়ারণ্য। এটির মোট আয়তন হচ্ছে । গোলাঘাট থেকে এর দূরত্ব প্ৰায় । এই অভয়ারণ্যে অনেক গরমপানীর কূপ ও জলপ্ৰপাত আছে।

## প্রাণবৈচিত্র্য
এখানে পশ্চিমা উল্লুক এবং সোনালী বানর পাওয়া যায়। এর লগতে ৫১ প্রজাতির বিভিন্ন প্ৰজাতির অৰ্কিড পাওয়া যায়।

## নামের উৎপত্তি ও ইতিহাস
১৯৫২ সালে এই অভয়ারণ্যের জন্ম। এই অভয়ারণ্যে বহুত গরম পানির প্রস্রবণ পাওয়া যায়। সেজন্যই এর নাম গরমপানি হয়েছে।

## ভৌগোলিক বিবরণ
গরমপানি অভয়ারণ্যের অবস্থান অক্ষাংশ ২৬°৪২' উ. এবং দ্ৰাঘিমাংশ ৯৩°৭২৫' পূ.। জোড়হাটের ৭০ কিমি এবং গোলাঘাটের ২৫ কিমি দূরে রেংমা পাহাড় থেকে নাগা পাহাড়ের পাদদেশ পর্যন্ত বিরাজ করছে এই অভয়ারণ্য।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

## আরো দেখুন
* অসমের সংরক্ষিত অঞ্চলের তালিকা

বিষয়শ্রেণী:কার্বি আংলং জেলা
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:আসামের সংরক্ষিত অঞ্চল
জগন্নাথ বড়ুয়া মহাবিদ্যালয়

**জগন্নাথ বড়ুয়া মহাবিদ্যালয়** বা চমুকৈ জে বি কলেজ () অসমের যোরহাট জেলার পুরনো শিক্ষাপ্রতিষ্ঠানসমূহের ভিতরে অন্যতম। এটিই উত্তর আসামের প্ৰথম একটি মহাবিদ্যালয়। যোরহাট শহরের মাঝামাঝিতে বরপাত্ৰ আলি যোরহাট কাছারী ময়দানের ঠিক সম্মুখে মহাবিদ্যালয়টি অবস্থিত। জগন্নাথ বড়ুয়া মহাবিদ্যালয়কে NAAC-'র A গ্ৰেড (CGPA মান ৩.১১) প্ৰদান করা হয়েছে।

## অধ্যক্ষের তালিকা
১৯৩০ থেকে ২০২০ সাল পর্যন্ত এই  মহাবিদ্যালয়ে সতেরজন অধ্যক্ষ কার্যনির্বাহ করেছেন। 

## বিভাগসমূহ
মহাবিদ্যালয়ে ১৯টি বিভাগ আছে।

* অসমীয়া
* অর্থনীতি বিজ্ঞান
* ইতিহাস
* ইংরেজী
* উদ্ভিদ বিজ্ঞান
* কম্পিউটার বিজ্ঞান
* গণিত
* তর্কবিজ্ঞান ও দর্শন
* পদার্থ বিজ্ঞান 
* পরিসংখ্যান বিজ্ঞান
* প্রাণীবিজ্ঞান
* বাণিজ্য 
* বাংলা
* ভূগোল
* ভূতত্ত্ব
* রসায়ন বিজ্ঞান
* রাজনীতি বিজ্ঞান
* সংস্কৃত 
* হিন্দী

## পাঠ্যক্রম
জগন্নাথ বড়ুয়া মহাবিদ্যালয়ে উচ্চতর মাধ্যমিক, স্নাতক ও স্নাতকোত্তর পাঠ্যক্রম ব্যবস্থা আছে। নিচে বর্তমানে উপলব্ধ পাঠ্যক্রম দেয়া হয়েছে:
### উচ্চতর মাধ্যমিক
**কলা
**বিজ্ঞান
**বাণিজ্য

### স্নাতক পাঠ্যক্রম

;**কলা শাখা**
*সাধারণ ইংরেজী
*আধুনিক ভারতীয় ভাষা
**অসমীয়া
*অর্থনীতি বিজ্ঞান
*রাজীনীতি বিজ্ঞান
*দর্শন
*ভূগোল
*পরিসংখ্যা বিজ্ঞান
*বুরঞ্জী
*গণিত
*সংস্কৃত

;**বিজ্ঞান শাখা**
*পদার্থ বিজ্ঞান
*রসায়ন বিজ্ঞান
*গণিত
*পরিসংখ্যা বিজ্ঞান
*ভূতত্ত্ব বিজ্ঞান
*উদ্ভিদ বিজ্ঞান
*প্রাণী বিজ্ঞান
*ইলেকট্রনিক্স
*কম্পিউটার বিজ্ঞান
*পেশাদারী পাঠ্যক্রম:
**কম্পিউটার ব্যবহারর স্নাতক
**তথ্য-প্রযুক্তি বিজ্ঞান স্নাতক

;**বাণিজ্য শাখা**
*সাধারণ স্নাতক পাঠ্যক্রম
*মেজর: একাউণ্টিং ও অর্থবিজ্ঞান, মার্কেটিং

### স্নাতকোত্তর পাঠ্যক্রম
;**ডিব্রুগড় বিশ্ববিদ্যালয়রের অধীনে**
*ভূগোল
*দর্শন
;**ডিব্রুগড় বিশ্ববিদ্যালয়রের দূরবর্তী শিক্ষার অধীনে**
* বাণিজ্য
* অর্থনীতি
* রাজনীতি
* বুরঞ্জী
* অসমীয়া
* গণিত
* সমাজবিজ্ঞান
* কম্পিউটার ব্যবহারর স্নাতকোত্তর ডিপ্ল'মা

### অন্যান্য
* সামূহিক ও আলংকরিক মৎস্য পালন 
* হাডওয়্যার রক্ষণাবেক্ষণ
* চলচ্চিত্র শিক্ষা ও ডিজিটার চলচ্চিত্র তৈরি
* পর্যটন ও ভ্রমণ ব্যবস্থাপনা
* বিশেষ সিপিটি (CPT)
* টেলী সার্টিফিকেট কোর্স

## তথ্যসূত্র

## বহিঃসংযোগ
* মহাবিদ্যালয়ের আনুষ্ঠানিক ওয়েবসাইট

বিষয়শ্রেণী:যোরহাট জেলার শিক্ষাপ্রতিষ্ঠান
বিষয়শ্রেণী:যোরহাট জেলা
বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:১৯৩০-এ ভারতে প্রতিষ্ঠিত
বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ
বিষয়শ্রেণী:১৯৩০-এ প্রতিষ্ঠিত শিক্ষাপ্রতিষ্ঠান
হাতমাছ

**হাতমাছ** **Brachionichthyidae** পরিবারের একটি এংলার মাছ। এদের ৫টি গণে পৃথিবীতে ১৪ প্রজাতির মাছ রয়েছে। এদের পেক্টোরাল ফিন বা বক্ষপাখনা রূপান্তরিত হয়ে হাতের আকৃতি পেয়েছে। দক্ষিণ অস্ট্রেলিয়ায় ও তাসমানিয়ায় এই মাছটি দেখা যায়। এটি খুবই ছোট মাছ যারা মাত্র ১৫ সে.মি. পর্যন্ত লম্বা হয়ে থাকে। এরা সাগরের তলদেশে থাকে এবং ভুমিতে পড়ে থাকা খাবার খেয়ে বেঁচে থাকে।

## তথ্যসূত্র

## বহিঃসংযোগ
* Video of a handfish
* Are handfish walking towards extinction? (podcast) 
* National Geographic, including photos

বিষয়শ্রেণী:হাতমাছ
বিষয়শ্রেণী:অস্ট্রেলিয়ার সামুদ্রিক মাছ
পল ফারব্রেস

**পল ফারব্রেস** (; জন্ম: ৭ জুলাই, ১৯৬৭) কেন্টের অ্যাশ-নেক্সট-স্যান্ডউইজ এলাকায় জন্মগ্রহণকারী প্রথম-শ্রেণীর ক্রিকেটের সাবেক ইংরেজ ক্রিকেটার। *ফার্বি* ডাকনামে পরিচিত ফারব্রেস ডানহাতি ব্যাটসম্যান এবং উইকেট-রক্ষক হিসেবে খ্যাতি অর্জন করেন।

পিটার মুরেজকে বরখাস্তের পর তিনি ইংল্যান্ড দলের অন্তর্বর্তীকালীন কোচের দায়িত্ব পালন করেন। এরপূর্বে শ্রীলঙ্কা জাতীয় ক্রিকেট দলের প্রধান কোচের দায়িত্ব থেকে পদত্যাগের পর ইংল্যান্ডের সহকারী কোচের দায়িত্ব পালন করেছিলেন।

## খেলোয়াড়ী জীবন
১৯৮৭ থেকে ১৯৮৯ মেয়াদকালে তিনি কেন্ট ক্রিকেট দলের এবং ১৯৯০ থেকে ১৯৯৫ মেয়াদকালে মিডলসেক্স দলের প্রতিনিধিত্ব করেন। এ সময় তিনি ৪০টি প্রথম-শ্রেণীর ক্রিকেট এবং ২৮টি লিস্ট এ ক্রিকেট খেলায় অংশগ্রহণ করেছিলেন।

১৯৯১ মৌসুমে তিনি কাউন্টি ক্রিকেটের স্বর্ণশিখরে ছিলেন। ২০টি প্রথম-শ্রেণীর খেলায় ৫৪বার আউট করতে সহায়তা করেন। কিন্তু, তার ব্যাটিং গড় ছিল মাত্র ১৪.৮১ রান। সামগ্রীকভাবে তার খেলোয়াড়ী জীবনে ব্যাটিং গড় ছিল ১৮.২৩ রান। এছাড়াও, তিনি আরও চারবার প্রথম-শ্রেণীর ক্রিকেটে অংশগ্রহণ করেছেন যার সবগুলোই ছিল কাউন্টি চ্যাম্পিয়নশীপের পরিবর্তে বিশ্ববিদ্যালয়ের দলগুলো বিপক্ষে। দলে থাকাকালীন তিনি মিডলসেক্সের খেলোয়াড় কিথ ব্রাউনের পরিবর্তে উইকেট-রক্ষকের দায়িত্ব পালন করতেন। তখন ব্রাউন ব্যাটসম্যান হিসেবে থাকতেন।

## কোচিং
খেলোয়াড়ী জীবন থেকে অবসর নেয়ার পর ফারব্রেস কোচের ভূমিকায় অবতীর্ণ হন। ২০০০ সালে তিনি ইংল্যান্ড অনূর্ধ্ব-১৯ ক্রিকেট দল ও ইংল্যান্ড জাতীয় মহিলা ক্রিকেট দলের কোচের নেতৃত্ব দেন। কেন্ট একাডেমিতে দায়িত্ব পালনশেষে জুলাই, ২০০৭ সালে শ্রীলঙ্কার কোচ ট্রেভর বেলিসের অধীনে সহকারী কোচের দায়িত্ব পালন করেন। মার্চ, ২০০৯ সালে লাহোরে শ্রীলঙ্কা দলের উপর সন্ত্রাসীদের অতর্কিত আক্রমণে তিনি হাল্কা আঘাতপ্রাপ্ত হয়েছিলেন। ৩১ জুলাই, ২০০৯ তারিখে ২০১০ মৌসুমের জন্য কেন্টের প্রথম-দলীয় কোচ হিসেবে নিযুক্ত হন। ক্যান্টারবুরি ত্যাগ করে ২০১২ মৌসুমে ফারব্রেস ইয়র্কশায়ারের দ্বিতীয় একাদশে কোচের দায়িত্ব পান।

২০ ডিসেম্বর, ২০১৩ তারিখে শ্রীলঙ্কা ক্রিকেট কর্তৃক তিনি দুই বছর মেয়াদকালের জন্য মনোনীত হয়েছেন যা ১ জানুয়ারি, ২০১৪ তারিখ থেকে কার্যকর হয়। জানুয়ারি, ২০১২ সাল থেকে প্রধান কোচের দায়িত্ব পালনকারী দক্ষিণ আফ্রিকান গ্রাহাম ফোর্ডের স্থলাভিষিক্ত হন। গ্রাহাম ফোর্ড সেপ্টেম্বর, ২০১৩ সালে দুই বছরের চুক্তির মেয়াদ বৃদ্ধিতে অস্বীকার করেন। এরফলে শ্রীলঙ্কা ক্রিকেট কর্তৃপক্ষ ফারব্রেসকে জাতীয় দলের কোচ হিসেবে ঘোষণা করে। ২০১৪ সালের এশিয়া কাপ ও আইসিসি বিশ্ব টুয়েন্টি২০ প্রতিযোগিতায় শ্রীলঙ্কা দলের শিরোপা লাভে গুরুত্বপূর্ণ অবদান রাখেন। এরপর এপ্রিল, ২০১৪ সালে কোচের দায়িত্ব থেকে অব্যহতি নিয়ে ইংল্যান্ডের সহকারী কোচ মনোনীত হন। কিন্তু বিশ্বকাপে ইংল্যান্ডের গ্রুপ পর্ব থেকেই ছিটকে আসার কারণে মে, ২০১৫ সালে প্রধান কোচ পিটার মুরেজকে অব্যহতি দেয়ার পর সফরকারী নিউজিল্যান্ড দলের বিপক্ষে দলের খেলা পরিচালনার জন্য সাময়িকভাবে কোচের দায়িত্বভার অর্পণ করা হয়।

## তথ্যসূত্র

## আরও দেখুন
* কোচ
* গ্রাহাম ফোর্ড
* শ্রীলঙ্কা ক্রিকেট দল
* ২০১৫ নিউজিল্যান্ড ক্রিকেট দলের ইংল্যান্ড সফর

## বহিঃসংযোগ

* 
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ ক্রিকেট কোচ
বিষয়শ্রেণী:শ্রীলঙ্কা জাতীয় ক্রিকেট দলের কোচ
বিষয়শ্রেণী:ইংরেজ উইকেট-রক্ষক
বিষয়শ্রেণী:কেন্টের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
পবিতরা বন্যপ্রাণ অভয়ারণ্য

**পবিতরা বন্যপ্রাণ অভয়ারণ্য** (; ) আসামের পৰ্যটন স্থলসমুহের ভিতরে একটি উল্লেখযোগ্য স্থান। ব্রহ্মপুত্র নদীর দক্ষিণপাড়ে, মরিগাঁও জেলার মায়ং মৌজাতে এই অভয়ারণ্য অবস্থিত। পৃথিবীর বিখ্যাত ভারতীয় এক শৃঙ্গযুক্ত গণ্ডারের জন্য এই স্থান পৰ্যটকদের আকর্ষণের কারণ। এই অভয়ারণ্যে গণ্ডারের সংখ্যার ঘনত্ব পৃথিবীর ভিতরে সর্বাধিক।

## তথ্যসূত্র

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা
* কাজিরাঙ্গা জাতীয় উদ্যান
* মানস জাতীয় উদ্যান
* ওরাং জাতীয় উদ্যান

বিষয়শ্রেণী:মরিগাঁও জেলা
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:আসামের সংরক্ষিত অঞ্চল
বিষয়শ্রেণী:১৯৮৭-এ আসামে প্রতিষ্ঠিত
বিষয়শ্রেণী:উত্তর-পূর্ব ভারতের পর্যটন
বিষয়শ্রেণী:ব্রহ্মপুত্র উপত্যকা আধা-চিরসবুজ বন
কার্গিল জেলা

**কার্গিল** (Ladakhi: ཀར་གིལ་; ; ) হচ্ছে ভারতের কেন্দ্রশাসিত অঞ্চল  লাদাখের   একটি জেলা।

thumb|ভারতের জম্মু ও কাশ্মীর প্রদেশে কার্গিল জেলার অবস্থান

## পরিবহন
* কার্গিল বিমানবন্দর

## তথ্যসূত্র

## আরো পড়ুন
* Ghulam Mohiuddin Dar. *Kargil: Its social, culture, and economic history*.
* Kargil : The Important Trade Transit of Yesteryears, People & Society
* Shireen M. Mazari, *The Kargil Conflict, 1999: Separating Fact from Fiction*, The Institute of Strategic Studies, Islamabad (2003) 

## বহিঃসংযোগ
* "District Kargil", Official Kargil Site
* Ladakh Autonomous Hill Development Council, Kargil
* "Pakistan's Northern Areas dilemma", ''BBC''

*
বিষয়শ্রেণী:লাদাখের জেলা
বিষয়শ্রেণী:১৯৯৫-এ প্রতিষ্ঠিত রাষ্ট্র ও অঞ্চল
বিষয়শ্রেণী:ভারতের স্বায়ত্তশাসিত অঞ্চল
সবচেয়ে দামী আলোকচিত্রের তালিকা

[thumb|100px|স্টেইচেনের ''[দ্য পন্ড-মুনলাইট*]]
[[চিত্র:Billy the Kid tintype, Fort Sumner, 1879-80.png|thumb|100px|*বিলি দ্য কিড*]]
[[চিত্র:Tobolsk Kremlin by Dmitry Medvedev.jpg|thumb|100px|দিমিত্রি মেদভেদেদ এর ধারণ করা একটি সাদা-কালো টোবোলস্ক ক্রেমলিন আলোকচিত্রের কপি ব্রিক্রি হয়েছিল ২০১০ সালের জানুয়ারিতে ৫১ মিলিয়ন রোবল।]]
 

এই পাতাটি *'সবচেয়ে দামী আলোকচিত্রের একটি তালিকা''' (মার্কিন ডলারে অন্যথায় তালিকায় উল্লেখ করা হয়েছে)।

## তথ্যসূত্র

## বহিঃসংযোগ
* Artnet top ten most expensive photographs, April 2003
* The two most expensive Stieglitz photos, 2006, click thumbnalis to enlarge

সবচেয়ে দামী আলোকচিত্র
বিষয়শ্রেণী:আলোকচিত্র বিষয়ের তালিকা
বিষয়শ্রেণী:সবচেয়ে দামী জিনিসের তালিকা
বিষয়শ্রেণী:আলোকচিত্র
বিষয়শ্রেণী:শিল্পকর্মের তালিকা
বিষয়শ্রেণী:সবচেয়ে ব্যয়বহুল জিনিসের তালিকা
জোয়াও হ্যাভেলাঞ্জ

**জ্যঁ-মেরি ফস্টিন গডফ্রয়েড "জোয়াও" দ্য হ্যাভেলাঞ্জ** (; ; জন্ম: ৮ মে, ১৯১৬ - মৃত্যু: ১৬ আগস্ট, ২০১৬) রিও দি জেনেরিওতে জন্মগ্রহণকারী বিশিষ্ট ব্রাজিলীয় ব্যবসায়ী ও ক্রীড়া কর্মকর্তা ছিলেন। তিনি ১৯৭৪ থেকে ১৯৯৮ মেয়াদকালে বিশ্ব ফুটবলের সর্বোচ্চ নিয়ন্ত্রক সংস্থা ফিফা’র ৭ম সভাপতির দায়িত্ব পালন করেন। তিনি স্ট্যানলি রোজের স্থলাভিষিক্ত হন ও দায়িত্ব ছাড়ার পর সেপ ব্লাটার সভাপতির দায়িত্ব গ্রহণ করেন। তার পরিচালনায় ফিফা আধুনিক সংগঠনে উপনীত হয় ও ফুটবলের বৈশ্বিক প্রসার আরও বিস্তৃত হয়।

এছাড়াও, ১৯৬৩ সাল থেকে ২০১১ সাল মেয়াদকালে আন্তর্জাতিক অলিম্পিক কমিটি (ওআইসি)’র সদস্য হিসেবেও তিনি দায়িত্ব পালন করেন। এরফলে তিনি অলিম্পিক কমিটির সবচেয়ে দীর্ঘকালীন সক্রিয় সদস্যের মর্যাদা লাভ করেন।

## খেলোয়াড়ী জীবন
১৯৩৬ সালে বার্লিনে অনুষ্ঠিত গ্রীষ্মকালীন অলিম্পিকে সাঁতারু হিসেবে অংশগ্রহণ করেন। ব্রাজিলীয় দলের অন্যতম সদস্য হিসেবে হেলসিঙ্কিতে অনুষ্ঠিত ১৯৫২ সালের গ্রীষ্মকালীন অলিম্পিকের ওয়াটার পোলোতে ত্রয়োদশ স্থান নির্ধারণী খেলায় অংশ নেন।

## ফিফা সভাপতি
১৯৭৪ সালে হ্যাভেলাঞ্জ ফিফা সভাপতি হিসেবে নির্বাচিত হন। তারপর একাধারে ২৪ বছর দায়িত্ব পালনশেষে ফিফা সভাপতির দায়িত্ব ছেড়ে দেন ১৯৯৮ সালে। দায়িত্ব ছেড়ে দেয়ার পরমুহুর্তেই তিনি ফিফা’র সম্মানীয় সভাপতি হিসেবে মনোনীত হন। কিন্তু ২০১৩ সালে স্বাস্থ্য ও ব্যক্তিগত কারণে এ পদ থেকে চলে আসেন।

## তথ্যসূত্র

## আরও দেখুন
* সেপ ব্লাটার
* ফিফা সভাপতি
* ফিফা বালোঁ দ’অর
* ব্রাজিলীয় ফুটবল কনফেডারেশন

## বহিঃসংযোগ

* Declan Hill, investigative journalist, author of The Fix:Soccer and Organized Crime . McClelland & Stewart, reprinted 13 April 2010.  . paperback 408 pages. 
* Andrew Jennings investigation followups 
* Sports Illustrated articles

বিষয়শ্রেণী:ব্রাজিলীয় সাঁতারু
বিষয়শ্রেণী:১৯১৬-এ জন্ম
বিষয়শ্রেণী:ব্রাজিলের ওয়াটার পোলো খেলোয়াড়
বিষয়শ্রেণী:আন্তর্জাতিক অলিম্পিক কমিটির সদস্য
বিষয়শ্রেণী:ফিফার সভাপতি
বিষয়শ্রেণী:ব্রাজিলের ফুটবল ব্যক্তি
বিষয়শ্রেণী:অলিম্পিকে ব্রাজিলের ওয়াটার পোলো খেলোয়াড়
বিষয়শ্রেণী:অলিম্পিকে ব্রাজিলের সাঁতারু
বিষয়শ্রেণী:১৯৩৬ গ্রীষ্মকালীন অলিম্পিকের সাঁতারু
বিষয়শ্রেণী:বেলজীয় বংশোদ্ভূত ব্রাজিলীয় ব্যক্তিত্ব
বিষয়শ্রেণী:২০১৬-এ মৃত্যু
বিষয়শ্রেণী:ব্রাজিলীয় শতবর্ষী
বিষয়শ্রেণী:ব্রাজিলীয় পুরুষ সাঁতারু
বিষয়শ্রেণী:প্যান আমেরিকান গেমস ব্রাজিলের রৌপ্যপদক বিজয়ী
বিষয়শ্রেণী:প্যান আমেরিকান গেমস ব্রাজিলের ওয়াটার পোলো খেলোয়াড়
বিষয়শ্রেণী:ব্রাজিলীয় ফুটবল কনফেডারেশনের সভাপতি
বিষয়শ্রেণী:রিউ দি জানেইরুর (শহর) ক্রীড়াবিদ
বিষয়শ্রেণী:১৯৫১ প্যান আমেরিকান গেমসের ওয়াটার পোলো খেলোয়াড়
বিষয়শ্রেণী:১৯৫২ গ্রীষ্মকালীন অলিম্পিকের ওয়াটার পোলো খেলোয়াড়
সবার উপরে তুমি

***সবার উপরে তুমি*** হচ্ছে ২০০৮ সালে মুক্তিপ্রাপ্ত একটি ইন্দো-বাংলা যৌথ প্রযোজনার প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন এফ আই মানিক। চলচ্চিত্রটিতে প্রধাণ চরিত্রে অভিনয় করেছেন শাকিব খান ও স্বস্তিকা মুখোপাধ্যায়। পাশাপাশি পার্শ্বচরিত্রে গুরুত্বপূর্ণ ভূমিকায়  অভিনয় করেছেন ভিক্টর বন্দ্যোপাধ্যায়, উজ্জ্বল, সুচরিতা, মিশা সওদাগর সহ আরও অনেকে। এটি ভারতে *আমার ভাই আমার বোন* শিরোনামে মুক্তি পায়। চলচ্চিত্রটি পরবর্তীতে *হ্যালো জিন্দেগী* শিরোনামে হিন্দি ভাষায় ডাবিং সংস্করণ মুক্তি দেয়া হয়। চলচ্চিত্রটি ভারত ও বাংলাদেশের যৌথ প্রযোজনায় নির্মিত হয়।

## কাহিনী সংক্ষেপ
ছবিটিতে মি, চৌধুরী (উজ্জল) হল একজন ব্যবসায়ী যিনি তার পরিবার নিয়ে বসবাস করছেন স্ত্রী মমতা (সুচরিতা) এবং সন্তানদের মধ্যে (রাহুল) শাকিব খান, রিয়া। শুরুতে একটি দুর্ঘটনায় তার জীবন পরিবর্তন হয়ে যায়। মমতা দুর্ঘটনা সহ্য করতে পারে না এবং একটি মানসিক এসাইলাম মধ্যে ভর্তি করা হয়। রাহুল ও রিয়া জনাব চৌধুরী এর বোন এর ষড়যন্ত্র করে তাদের বাড়ি থেকে বের করে দেন। জনাব চৌধুরী, যদিও তার পরিবার হারিয়েছিলেন। এমন অবস্থায়, রাহুল ও রিয়া তাদের জীবনে সংগ্রাম শুরু করেন। এভাবে ধীরে ধীরে রাহুল ও রিয়া বড় হয়ে ওঠে এবং রাহুলকে বিপ্লব বাবু ড্রাইভার হিসেবে চাকরি দেন। মিথিলা (স্বস্তিকা মুখোপাধ্যায়) হল বিপ্লব (ভিক্টর বন্দ্যোপাধ্যায়র) একমাত্র সন্তান। মিথিলা প্রথমে রাহুলকে তার আচরনের জন্য ভালো লাগে নি, কিন্তু পরবর্তীকালে তাকে ভালবেসে ফেলে। মিথিলা রাহুলকে তার নিজের ব্যবসা স্থাপন করতে অনেক সাহায্য করে। পরিশেষে, রাহুল সফল হয়ে ওঠেন এবং তার শুভাকাঙ্খীদের সাহায্যে, তিনি তার বাবাকে খুজে পান। এই ভাবে, সবকিছু একটি সুখী পরিবারে মিলিত হয়ে গল্পটি ইতি টানে।

## অভিনয়
* শাকিব খান - রাহুল 
* স্বস্তিকা মুখোপাধ্যায় - মিথিলা 
* ভিক্টর বন্দ্যোপাধ্যায় - বিপ্লব
* উজ্জ্বল - মি. চৌধুরী 
* সুচরিতা - রাহুলের মা
* মিশা সওদাগর
* আলীরাজ
* শোয়েব খান
* আহমেদ শরীফ
* সায়ন্তনী লিজা
* শিবা সানু
* কাবিলা
* নাসরিন
* রাশেদা চৌধুরী
* রাজু সরকার

## কুশলীব
* **প্রযোজক**: কিশোর শাহ 
* **কাহিনীকার**: ছটকু আহমেদ
* **চিত্রনাট্যকার**: ছটকু আহমেদ
* **পরিচালক**: এফ আই মানিক
* **লিপি**: মোহাম্মদ রফিকুজ্জামান 
* **সংলাপ**: ছটকু আমহেদ 
* **চিত্রগ্রাহক**: মোস্তফা কামাল
* **সম্পাদক**: তৌহিদ হোসেন চৌধুরী
* **সঙ্গীত**: দেবেন্দ্রনাথ, আলাউদ্দিন আলী
* **পরিবেশক**: কিষান চলচ্চিত্র লিমিটেড

## সঙ্গীত

*সবার উপরে তুমি*'র সঙ্গীত পরিচালনা করেছেন দেবেন্দ্রনাথা (ভারত) এবং আলাউদ্দীন আলী (বাংলাদেশ)

### সাউন্ডট্র্যাক

## হোম মিডিয়া
*সবার উপরে তুমি*'র কপিরাইট স্বত্ব্ জি-সিরিজ পায় এবং তারা বাংলাদেশের ভিসিডি-ডিভিডি প্রকাশ দেন। এছাড়াও ভারতে কপিরাইট স্বত্ত্ব পায় এনজেল।

## তথ্যসূত্র

বিষয়শ্রেণী:২০০৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
গ্ত্সো-স্ক্যেস-র্দো-র্জে

**গ্ত্সো-স্ক্যেস-র্দো-র্জে** () (?- ১৫১০) তিব্বতের রিং-স্পুংস-পা রাজবংশের এক রাজপুরুষ ছিলেন, যিনি ১৪৯১ থেকে ১৪৯৯ খ্রিষ্টাব্দের মধ্যে ফাগ-মো-গ্রু-পা রাজবংশের উত্তরাধিকারীর নাবালকত্বের জন্য মধ্য তিব্বত শাসনের সুযোগ পান।

## রাজত্ব
গ্ত্সো-স্ক্যেস-র্দো-র্জে ছিলেন রিং-স্পুংস-পা রাজবংশের প্রথম রাজা নোর-বু-ব্জাং-পোর চতুর্থ পুত্র ছিলেন। নোর-বু-ব্জাং-পোর অপর এক পুত্র কুন-তু-ব্জাং-পো রিং-স্পুংস-পা রাজবংশের দ্বিতীয় রাজা হিসেবে ক্ষমতালাভ করলে তিনি ইয়ার্লুং উপত্যকার খার্তোগ অঞ্চলটি শাসনের অধিকার পান। ১৪৯১ খ্রিষ্টাব্দে রিং-স্পুংস-পা রাজবংশের তৃতীয় রাজা দোন-য়োদ-র্দো-র্জের আমলে ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর মৃত্যু হলে গ্ত্সো-স্ক্যেস-র্দো-র্জে ফাগ-মো-গ্রু-পা রাজবংশের সিংহাসনের উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে ফাগ-মো-গ্রু-পা রাজ্যের অভিভাবক হয়ে যান। রিং-স্পুংস-পা রাজবংশের রাজা দোন-য়োদ-র্দো-র্জে এবং ঐ বংশের রাজপুরুষ গ্ত্সো-স্ক্যেস-র্দো-র্জে মধ্য তিব্বতের দ্বুস ও গ্ত্সাং উভয় অঞ্চলের শাসন করলেও ওই অঞ্চলের রাজনৈতিক অস্থিরতা চলতেই থাকে। গ্ত্সো-স্ক্যেস-র্দো-র্জে দ্বস শাসন চলাকালীন দোন-য়োদ-র্দো-র্জে লাসা অধিকার করেন এবং কার্মা-ব্কা'-ব্র্গ্যুদ ধর্মসম্প্রদায়ের বৌদ্ধরা দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনে বাধা সৃষ্টি করে। ১৪৯৯ খ্রিষ্টাব্দে দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। ১৫১০ খ্রিষ্টাব্দে গ্ত্সো-স্ক্যেস-র্দো-র্জের মৃত্যু হলে দোন-য়োদ-র্দো-র্জের সঙ্গে ঙ্গাগ-দ্বাং-ব্ক্রা-শিস-গ্রাগ্স-পার মধ্যে একটি সামরিক লড়াই শুরু হলেও দ্রুত তাদের মধ্যে মধ্যস্থতা হয়ে যায়।

## তথ্যসূত্র

বিষয়শ্রেণী:১৫১০-এ মৃত্যু
বিষয়শ্রেণী:রিনপুংপা রাজবংশ
বিষয়শ্রেণী:ফাগমোদ্রুপা রাজবংশ
বিষয়শ্রেণী:১৪৫০-এ জন্ম
ঙ্গাগ-দ্বাং-র্নাম-র্গ্যাল (রিনপুংপা)

**ঙ্গাগ-দ্বাং-র্নাম-র্গ্যাল** () তিব্বতের রিং-স্পুংস-পা রাজবংশের চতুর্থ রাজা ছিলেন।

## রাজ্যাভিষেক
ঙ্গজ্ঞ-দ্বাং-র্নাম-র্গ্যাল রিং-স্পুংস-পা রাজবংশের রাজপুরুষ গ্ত্সো-স্ক্যেস-র্দো-র্জের পুত্র ছিলেন। ১৫১০ খ্রিষ্টাব্দে পিতার মৃত্যু হলে ফাগ-মো-গ্রু-পা রাজবংশের নবম রাজা ঙ্গাগ-দ্বাং-ব্ক্রা-শিস-গ্রাগ্স-পার সঙ্গে রিং-স্পুংস-পা রাজবংশের তৎকালীন রাজা দোন-য়োদ-র্দো-র্জের বিরোধ শুরু হলে দোন-য়োদ-র্দো-র্জের আদেশে ঙ্গাগ-দ্বাং-র্নাম-র্গ্যাল গ্যেলাদ্রিং নামক স্থান অধিকারে উদ্দেশ্যে সামরিক অভিযান করেন, কিন্তু বেশিদিন ঐ বিরোধ স্থায়ী হয়নি। ১৫১২ খ্রিষ্টাব্দে দোন-য়োদ-র্দো-র্জে অপুত্রক অবস্থায় মৃত্যুবরণের সময় নাকার্ত্সে নামক স্থানের অধিবাসী জিলোনপা নামক এক ব্যক্তিকে উত্তরাধিকারী নির্বাচিত করে যান। কিন্তু ঙ্গাগ-দ্বাং-র্নাম-র্গ্যাল দ্রুত সিংহাসন অধিকারে সক্ষম হন।

## সামরিক অভিযান
জিলোনপা এবং ঙ্গাগ-দ্বাং-র্নাম-র্গ্যাল উভয়েই তাদের পূর্বসূরী দোন-য়োদ-র্দো-র্জের চেয়ে অনেক কম সফলতা অর্জন করেন। ১৫১৫ খ্রিষ্টাব্দে ফাগ-মো-গ্রু-পা রাজবংশের সাথে পুনরায় বিরোধ শুরু হয়। রিং-স্পুংস-পা রাজবংশের অধীনে থাকা গ্যাখার্ত্সে তাদের আনুগত্য পাল্টে ফাগ-মো-গ্রু-পা রাজবংশের অধীনে চলে যায়। লাসা থেকে রিং-স্পুংস-পার সৈন্যদল বিতাড়িত হয় এবং কুড়ি বছর পরে দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনের সুযোগ পান। ঙ্গাগ-দ্বাং-র্নাম-র্গ্যাল থুস, সেঙ্গেত্সে, লাতোদ, ল্হো প্রভৃতি স্থান অধিকার করে তার রাজ্যের আয়তন সঙ্কোচনকে অনেকটাই পূরণ করতে পেরেছিলেন।

## সাংস্কৃতিক পৃষ্ঠপোষকতা
ঙ্গাগ-দ্বাং-র্নাম-র্গ্যাল বিদ্যা, ধর্ম ও শিল্পচর্চার পৃষ্ঠপোষক ছিলেন। তিনি প্রাচীন তিব্বত সাম্রাজ্যে পোশাক ও অলঙ্কার পরিধানের রিনছেন গ্যেনছা নামক রীতির পুনরায় প্রচলন করেন। রেশমের কাপড়ের ওপর ঙ্গাক দ্রুপমার বিখ্যাত চিত্রকলাটিও তার আমলেই চিত্রিত হয়।

## তথ্যসূত্র

বিষয়শ্রেণী:রিনপুংপা রাজবংশ
বিষয়শ্রেণী:ফাগমোদ্রুপা রাজবংশ
সান্তাহার জংশন রেলওয়ে স্টেশন

**সান্তাহার রেলওয়ে স্টেশন** বগুড়া জেলার আদমদীঘি উপজেলায় অবস্থিত একটি জংশন স্টেশন। এটি বাংলাদেশের অন্যতম গুরুত্বপূর্ণ রেলওয়ে স্টেশন। এ জংশন স্টেশন দিয়ে প্রতিদিন শত শত যাত্রী এবং আন্তঃনগর ট্রেন, মেইল ট্রেন, সাধারণ মেইল, মালামাল গাড়িসহ প্রায় ৩০টি ট্রেন চলাচল করে।

অবিভক্ত ভারতের উত্তরবঙ্গ ও আসাম, ত্রিপুরা ও নাগাল্যান্ডের সঙ্গে পশ্চিমবঙ্গের কলকাতার যোগাযোগ সহজ করার লক্ষ্যে সান্তাহারকে সংযুক্ত করে পূর্বদিকে বগুড়া হয়ে দিনাজপুর, রংপুর ও লালমনিরহাটে যাওয়ার জন্য আগের রেললাইনের (ব্রডগেজ) সাথে আরও একটি রেললাইন (মিটারগেজ) নির্মিত হলে ‘সান্তাহার স্টেশন’ সান্তাহার জংশন স্টেশনে পরিণত হয়।

২০১৪ সালের জুলাই থেকে ২০১৫ সালের জুন পর্যন্ত এই স্টেশন থেকে প্রায় ৮ কোটি ১০ লাখ ৪১ হাজার ৩৪৭ টাকা আয় হয়। সান্তাহারের রেল ইয়ার্ডটি বাংলাদেশের বৃহত্তম রেলইয়ার্ড।

## ইতিহাস
thumb|সান্তাহার জংশন
১৮৭৮ সাল থেকে, কলকাতা থেকে শিলিগুড়িতে রেলপথে যাওয়ার জন্য, দুইধাপে রেলভ্রমণ করতে হত। প্রথম ধাপে, পূর্ববঙ্গ রাজ্য রেলপথ ধরে কলকাতা স্টেশন (পরবর্তীতে শিয়ালদহ নামে নামকরণ করা হয়) থেকে যাত্রা শুরু করে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিলোমিটার রেলভ্রমণ করতে হত; তারপর ফেরিতে করে নদী পার হয়ে ভ্রমণ যাত্রার দ্বিতীয় ধাপ শুরু হত। দ্বিতীয় ধাপে, উত্তরবঙ্গ রেলপথ ধরে পদ্মার উত্তর তীরের সারাঘাট থেকে শিলিগুড়ি পর্যন্ত ৩৩৬ কিলোমিটার রেলভ্রমণ করতে হত। ১৮৭৮ সালে দর্শনা-পার্বতীপুর ব্রডগেজ রেল চালু হয়। সেই সময়কালে **সান্তাহার রেলওয়ে স্টেশন** হিসেবে চালু হয়।

১৮৯৯-১৯০০ সালে, ব্রহ্মপুত্র-সুলতানপুর রেলওয়ে কোম্পানী যমুনার পশ্চিম তীরের সান্তাহার থেকে ফুলছড়ি পর্যন্ত একটি মিটারগেজ রেলপথ তৈরি করে। ১৯০১ সালে বোনারপাড়া-সান্তাহার মিটারগেজ লাইন চালু হলে সান্তাহার জংশনে পরিণত হয়।

কলকাতা-শিলিগুড়ি মূল লাইনটি পর্যায়ক্রমে ব্রডগেজে রূপান্তরিত করা হয়। হার্ডিঞ্জ ব্রিজটি নির্মাণাধীন অবস্থায়, শাকোল-সান্তাহার বিভাগটিকে ১৯১০-১৯১৪ সালের মধ্যে ব্রডগেজে রূপান্তরিত করা হয়। হার্ডিঞ্জ ব্রিজ ১৯১৫ সালে চালু হয় এবং সান্তাহার-পার্বতীপুর বিভাগটিকে ১৯২৪ সালে ব্রডগেজে রূপান্তরিত করা হয়।

শুরুতে এই স্টেশনের নাম ছিল সুলতানপুর। ১৯৪৭ সাল থেকে সুলতানপুর সান্তাহার নামে খ্যাত হয়ে থাকে। সান্তাহার রেলওয়ে জংশন সংলগ্ন সাঁতাহার নামক স্থানের নাম থেকে সান্তাহার নামকরণ হয়।

## পরিষেবা
thumb|স্টেশনে থাকা একটি ট্রেন
এই স্টেশন দিয়ে আন্তঃনগর, মেইল, সাধারণ মেইল, মালামাল গাড়ি চলাচল করে। এই স্টেশন থেকে নিন্মলিখিত ট্রেন ছেড়ে যায়:
; আন্তঃনগর ট্রেন
* একতা এক্সপ্রেস
* দ্রুতযান এক্সপ্রেস
* পঞ্চগড় এক্সপ্রেস
* বাংলাবান্ধা এক্সপ্রেস
* করতোয়া এক্সপ্রেস
* রুপসা এক্সপ্রেস
* বরেন্দ্র এক্সপ্রেস
* তিতুমীর এক্সপ্রেস
* সীমান্ত এক্সপ্রেস
* লালমনি এক্সপ্রেস
* কুড়িগ্রাম এক্সপ্রেস
* বুড়িমারী এক্সপ্রেস
* নীলসাগর এক্সপ্রেস
* দোলনচাঁপা এক্সপ্রেস
* রংপুর এক্সপ্রেস
* চিলাহাটি এক্সপ্রেস
; মেইল/এক্সপ্রেস ট্রেন
* উত্তরবঙ্গ মেইল
* বগুড়া এক্সপ্রেস
* পদ্মরাগ এক্সপ্রেস
* রকেট এক্সপ্রেস
* উত্তরা এক্সপ্রেস

## আন্তঃনগর ট্রেনের সময়সূচি

## আরো দেখুন
* বিরামপুর রেলওয়ে স্টেশন

## তথ্যসূত্র

বিষয়শ্রেণী:বগুড়া জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
বিষয়শ্রেণী:১৮৭৮-এ চালু রেলওয়ে স্টেশন
দোন-'গ্রুব-ত্শে-ব্র্তান-র্দো-র্জে

**দোন-'গ্রুব-ত্শে-ব্র্তান-র্দো-র্জে** () তিব্বতের রিং-স্পুংস-পা রাজবংশের পঞ্চম রাজা ছিলেন।

## সংক্ষিপ্ত জীবনী
দোন-'গ্রুব-ত্শে-ব্র্তান-র্দো-র্জে রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের দ্বিতীয় পুত্র ছিলেন। ষোড়শ শতাব্দীর মধ্যভাগে পিতার মৃত্যুর পর তিনি সিংহাসনে আরোহণ করেন। তিনি তার পূর্বপুরুষদের মতো কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন। তিনি কার্মা-ব্কা'-ব্র্গ্যুদ ধর্মসম্প্রদায়ের অষ্টম র্গ্যাল-বা-কার্মা-পা মি-ব্স্ক্যোদ-র্দো-র্জেকে সুংরাপ লিং বৌদ্ধবিহার স্থাপনে সহায়তা করেন। তিনি কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পার পৃষ্ঠপোষকও ছিলেন। দোন-'গ্রুব-ত্শে-ব্র্তান-র্দো-র্জে একজন বীর যোদ্ধাও ছিলেন। সিংহাসনলাভের পূর্বেই তিনি ল্হুনদ্রুবত্সে অঞ্চলটি অধিকার করে নেন। ঙ্গাগ-দ্বাং-র্নাম-র্গ্যালের পশ্চিম তিব্বত অধিকারের নীতি অনুসারে তিনিও পশ্চিমে গুংথাং রাজ্য আক্রমণ করে ব্যর্থ হন।

## তথ্যসূত্র

বিষয়শ্রেণী:রিনপুংপা রাজবংশ
বিষয়শ্রেণী:ফাগমোদ্রুপা রাজবংশ
ঙ্গাগ-দ্বাং-'জিগ্স-মেদ-গ্রাগ্স-পা

**ঙ্গাগ-দ্বাং-'জিগ্স-মেদ-গ্রাগ্স-পা** () তিব্বতের রিং-স্পুংস-পা রাজবংশের ষষ্ঠ ও অন্তিম রাজা ছিলেন।

## রাজ্যাভিষেক
ঙ্গাগ-দ্বাং-'জিগ্স-মেদ-গ্রাগ্স-পা রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের তৃতীয় পুত্র ও পঞ্চম রাজা দোন-'গ্রুব-ত্শে-ব্র্তান-র্দো-র্জের ভ্রাতা ছিলেন। দোন-'গ্রুব-ত্শে-ব্র্তান-র্দো-র্জের মৃত্যু হলে তিনি পরবর্তী রাজা হিসেবে সিংহাসনে বসেন। ঙ্গাগ-দ্বাং-'জিগ্স-মেদ-গ্রাগ্স-পা বহু সংস্কৃত গ্রন্থের অনুবাদ করেন এবং একজন বিদ্বান রাজা হিসেবে তিব্বতে সমাদৃত ছিলেন।

## রাজ্যের পতন
ঝিগ-শাগ-পা-ত্শে-ব্র্তান-র্দো-র্জে নামক রিং-স্পুংস-পা রাজবংশের এক আত্মীয় ও সাম-গ্রুব-ত্সে দুর্গের অধিপতি ১৫৫৭ খ্রিষ্টাব্দে রিং-স্পুংস-পা রাজবংশের বিরুদ্ধে বিদ্রোহ ঘোষণা করেন।। এই সময় তিনি রিং-স্পুংস-পা রাজবংশের বিরুদ্ধে বিদ্রোহকারী অন্যান্য সকল শক্তিগুলিকে সহায়তা করতে থাকেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গাগ-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়। কিছু সময় পরে দাওয়া জাংপো এবং গেওয়া পাল নামক দুই পুত্রকে রেখে রাজা ঙ্গাগ-দ্বাং-'জিগ্স-মেদ-গ্রাগ্স-পার মৃত্যু হলে রিং-স্পুংস-পা রাজ্য ভেঙ্গে পড়ে এবং ঝিগ-শাগ-পা-ত্শে-ব্র্তান-র্দো-র্জে নতুন গ্ত্সাং-পা রাজবংশ স্থাপন করে মধ্য তিব্বতের নতুন শক্তি হিসেবে উঠে আসেন।

## তথ্যসূত্র

বিষয়শ্রেণী:রিনপুংপা রাজবংশ
বিষয়শ্রেণী:ফাগমোদ্রুপা রাজবংশ
বিষয়শ্রেণী:১৫৯৭-এ মৃত্যু
ওয়েট ফর মি, ড্যাডি

থাম্ব|250px|''ওয়েট ফর মি, ড্যাডি'', চিত্রটি ধারণ করেন ক্লড পি. ডেটলফ|alt=soldiers marching down a road with a boy reaching for them
**ওয়েট ফর মি, ড্যাডি** হল ক্লড পি. ডেটলফের ধারণ করা একটি আলোকচিত্র যা ১৯৪০ সালের ১লা অক্টোবরে কানাডার নিউ ওয়েস্টমিনস্টারের কলম্বিয়া এভিনিউ-এর এইট স্ট্রিট থেকে ব্রিটিশ কলম্বিয়া রেজিমেন্টের সৈন্যদের মার্চ করার সময় ধারণ করা হয়েছিল। যখন ডেটলফ ছবিটি ধারণ করেছিলেন তখন ওয়ারেন *হোয়াইটি* বার্নার্ড দৌড়ে তার মায়ের কাছ থেকে তার পিতা প্রাইভেট জ্যাক বার্নার্ডের কাছে যাচ্ছিলেন। আলোকচিত্রটি বৈশ্বিকভাবে ব্যাপক সাড়া ফেলে এবং যুদ্ধের সময় পারিবারিক বন্ধন বুঝাতে ব্যবহার করা হত।

## পটভূমি
১৯৩৯ সালের ২৬শে আগস্ট শনিবার হিটলার পোল্যান্ডকে হুমকি দেয় ও ডানজিগ শহরটি দাবী করে। ঐদিন সকাল ৪:১৫ মিনিটে ব্রিটিশ কলম্বিয়ার আঞ্চলিক রেজিমেন্ট কানাডীয় রাজধানী থেকে একটি কল পায় এবং তাদের মূল রেজিমেন্টের সাথে যোগাযোগ করতে বলা হয়। সৈন্যরা শহরের অরক্ষিত এলাকাগুলো টহল দিতে ছড়িয়ে পড়ে। ১৯৩৯ সালের ১০ই সেপ্টেম্বর কানাডীয় সংসদ নাৎসি জার্মানির বিরুদ্ধে যুদ্ধ ঘোষণা করে এবং একই মাসে নাৎসি বাহিনী পোল্যান্ড আক্রমণ করে। যখন অন্যান্য ইউনিটগুলোকে যুক্তরাজ্যে পাঠানো হয় তখন ব্রিটিশ কলম্বিয়া রেজিমেন্টকে কানাডার পশ্চিম উপকূলেই রেখে দেওয়া হয়। মাসের পর মাস শহরের বিভিন্ন জায়গায় খোঁড়াখুড়ি ও টহল দেওয়ার পর ১৯৪০ সালের ১লা অক্টোবর তাদেরকে গোপন যাত্রার জন্য নিউ ওয়েস্টমিনস্টারের রেল স্টেশনে যেতে বলা হয়।

## মার্চ
কানাডীয় আলোচচিত্রগ্রাহক ক্লড পি. ডেটলফ স্থানীয় পত্রিকার জন্য সৈন্যদের মার্চ করার চিত্র ধারণ করার জন্য এইট স্ট্রিটে চলে আসেন; যাতে তিনি পাহাড়ের পাদদেশ থেকে নেমে আসা সৈন্যদের পুরো দলটিকেই ধারণ করতে পারেন। ডেটলফ ছবি ধারণ করার জন্য প্রস্তুতি নিচ্ছিলেন তখনই তিনি লক্ষ্য করলেন একজন বালক (ওয়ারেন *হোয়াইটি* বার্নার্ড) রাস্তা দিয়ে দৌড়ে তার মায়ের কাছ থেকে তার পিতার কাছে যাচ্ছে। ডেটলফ বিলম্ব না করে চিত্রটি ধারণ করলেন এবং চিত্রটি অল্প সময়ের মধ্যেই সারা বিশ্বে ছড়িয়ে পড়ে; পরবর্তীতে এটি লাইফ সাময়িকীতেও স্থান পায়। যুদ্ধের সময় ব্রিটিশ কলম্বিয়ার প্রত্যেক বিদ্যালয়ের দেওয়ালে চিত্রটি টানানো থাকত।

## তথ্যসূত্র

## বহিঃসংযোগ
* Google Street View of photo's location

বিষয়শ্রেণী:আলোকচিত্র
বিষয়শ্রেণী:দ্বিতীয় বিশ্বযুদ্ধের আলোকচিত্র
বিষয়শ্রেণী:১৯৪০
বিষয়শ্রেণী:কানাডার আলোকচিত্র
বিষয়শ্রেণী:সাদাকালো আলোকচিত্র
বিষয়শ্রেণী:১৯৪০-এর সৃষ্টিকর্ম
এর্নস্ট বরিস কাইন

থাম্ব|আর্নস্ট চেইন তার পরীক্ষাগারে
**এর্নস্ট বরিস কাইন** () একজন জার্মান বংশোদ্ভূত ব্রিটিশ প্রাণরসায়নবিদ। তিনি ১৯৪৫ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
কাইন ১৯০৬ সালের ১৯ জুন বার্লিনে জন্মগ্রহণ করেন। তিনি কেমব্রিজ বিশ্ববিদ্যালয় এ ফ্রেডরিখ গোল্যান্ড হপকিন্স এর অধীনে ফসফোলিপিড নিয়ে কাজ শুরু করেন। তিই ১৯৩৫ সালে অক্সফোর্ড বিশ্ববিদ্যালয় এর রোগতত্ত্বের প্রভাষক নিযুক্ত হন।

## তথ্যসূত্র

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:১৯৭৯-এ মৃত্যু
বিষয়শ্রেণী:১৯০৬-এ জন্ম
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইতালিতে ব্রিটিশ প্রবাসী
বিষয়শ্রেণী:রয়েল সোসাইটির সভ্য
বিষয়শ্রেণী:ইহুদি রসায়নবিদ
বিষয়শ্রেণী:নাইটস ব্যাচেলর
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:২০শ শতাব্দীর জার্মান রসায়নবিদ
বিষয়শ্রেণী:ইম্পেরিয়াল_কলেজ_লন্ডনের_শিক্ষায়তনিক
ড্যান্সিং ম্যান

thumb|300px|''ড্যান্সিং ম্যান'', সিডনি, অস্ট্রেলিয়া, আগস্ট ১৫, ১৯৪৫
**ড্যান্সিং ম্যান** হল দ্বিতীয় বিশ্বযুদ্ধের পর অস্ট্রেলিয়ার রাস্তা থেকে ধারণ করা একটি ঐতিহাসিক আলোকচিত্র বা ভিডিওচিত্রের নাম। ১৯৪৫ সালের ১৫ই আগস্ট দ্বিতীয় বিশ্বযুদ্ধ শেষে অস্ট্রেলিয়ার সিডনিতে মানুষ যুদ্ধ জয় উদ্‌যাপন করার জন্য রাস্তায় নেমে আসে। এসময় একজন প্রতিবেদক একজন আনন্দিত ব্যক্তির কাছ থেকে তার অনুভূতি জানতে চাচ্ছিলেন; লোকটি নাচার সময় তিনি অস্ট্রেলীয় সংস্করণের নিউজরিল মুভিটোন সংবাদের মোসন পিকচার ফিল্মে ধরা পরেন। দৃশ্যটি বিশ্বব্যাপী জনপ্রিয়তা পায় এবং এটি অস্ট্রেলীয় সংস্কৃতিতে অন্যন্য স্থান দখল করে আছে। একই সাথে এই আলোকচিত্রকে অস্ট্রেলিয়া ও বিভিন্ন দেশে যুদ্ধজয়ের প্রতীকি ছবি হিসেবে মনে করা হয়।

## পরিচিত
ড্যান্সিং ম্যানের পরিচিতি নিয়ে অনেক বিতর্ক রয়েছে। ফ্রাঙ্ক ম্যাকঅ্যালারি নামে একজন অবসরপ্রাপ্ত ব্যরিস্টার দাবী করেন ১৯৪৫ সালের ১৫ই আগস্ট সিডনির এলিজাবেথ সড়কের ব্যক্তিটি তিনি নিজে। রাণীর পরামর্শক চেস্টার পোর্টার ও সাবেক ক্ষতিপূরণ আদালতের বিচারক ব্যারি এগান উভয়ই ব্যক্তিটিকে ম্যাকঅ্যালারি বলে নিশ্চিত করেন। অস্ট্রেলীয় সেভেন টেলিভেশন নেটওয়ার্ক হয়ার আর দে নাউ নামে একটি অনুষ্ঠানের মাধ্যমে রহস্য সমাধানের চেষ্টা করেছিল। টেলিভিশন নেটওয়ার্ক একজন ফরেনসিক বিশেষজ্ঞ ভাড়া করেছিল যিনি ছবিটি বিশ্লেষণ করে বলেন ছবির ব্যক্তিটি ম্যাকঅ্যালারি হওয়ার সম্ভাবনাই বেশি।

অস্ট্রেলীয় রয়াল মিন্ট ২০০৫ সালের একটি এক ডলারের মুদ্রায় বিষয়টিকে স্বরণীয় করে রাখতে আর্ন হিল নামে একজনকে চিত্রাইত করেন। মি. হিল বরেন, ক্যামেরা যখন আমার দিকে ঘরল তখন, আমি একটু লাফ দিয়েছিলাম। মুদ্রাটির নকশা করেন ওজেসি পেইত্রানিক, মুদ্রাটিতে কোন নাম লেখা হয় নি।

ফিল্ম ওয়ার্ল্ড পিটি লি. এর রেবেকা কেনান বলেন নৃত্যরত লোকটি সম্ভবত প্যাট্রিক ব্ল্যাকআল। ব্ল্যাকআল দাবী করেন, তিনিই হলেন মূল ড্যান্সিং ম্যান ও তিনি সংবিধিবদ্ধ ঘোষণাপত্রে স্বাক্ষরও করেছেন।

## আরো দেখুন
* ভি-জে ডে ইন টাইমস স্কয়ার - ১৪ আগস্ট, ১৯৪৫ সালে নিউ ইয়র্ক শহরের টাইমস স্কয়ার থেকে ধারণ করা একটি আলোকচিত্র।

## পদটীকা

## তথ্যসূত্র
* "Dancing man still got the moves." St George Leagues Club, ''Leagues Club Journal.'' 25 July 2005
* Macy, Richard. "Who is the dancing man?." ''Sydney Morning Herald,'' 8 December 2004
* Stephens, Tony. "Famous pirouette of peace stepping up to a war dance" ''Sydney Morning Herald,'' 10 August 1995
* Movietone clip with teacher's notes on australianscreen online

বিষয়শ্রেণী:দ্বিতীয় বিশ্বযুদ্ধের আলোকচিত্র
বিষয়শ্রেণী:অস্ট্রেলিয়ার আলোকচিত্র
বিষয়শ্রেণী:১৯৪৫-এর সৃষ্টিকর্ম
বিষয়শ্রেণী:সাদাকালো আলোকচিত্র
বিষয়শ্রেণী:অস্ট্রেলীয় সংস্কৃতি
বিষয়শ্রেণী:অশনাক্ত ব্যক্তি
বিষয়শ্রেণী:দ্বিতীয় বিশ্বযুদ্ধের পরবর্তী পরিস্থিতি
বিষয়শ্রেণী:নির্দিষ্ট আলোকচিত্রের বিষয়ের জন্য উল্লেখযোগ্য ব্যক্তি
সুভা (চলচ্চিত্র)

***সুভা*** চাষী নজরুল ইসলাম পরিচালিত ২০০৫ সালের বাংলাদেশী নাট্য চলচ্চিত্র। ছবিটি নির্মিত হয়েছে রবীন্দ্রনাথ ঠাকুর এর সুভা ছোটগল্প অবলম্বনে। *সুভা* চলচ্চিত্রটি প্রযোজনা এবং পরিবেশনায় রয়েছেন ইমপ্রেস টেলিফিল্ম। ছবিটিতে নাম ভূমিকায় অভিনয় করেছেন অভিনেত্রী পূর্ণিমা এবং আরও একটি গুরুত্বপূর্ণ চরিত্রে অভিনয় করেছেন শাকিব খান। এছাড়াও সহ-শিল্পীদের মধ্যে রয়েছেন সুজাতা, তুষার খান, সালেহ আহমেদ। শাকিব খান ও পূর্ণিমা তাদের অসাধারন অভিনয়ের জন্য সর্বস্তরে প্রশংসিত হয়েছিলেন।

## কাহিনী সংক্ষেপ
সুভাসিনীকে গ্রামে সবাই সুভা বলেই ডাকে। সুভাসিনী হল যে মিষ্টি স্বরে কথা বলে। তার বড় দুই বোন সুহাসিনী ও সুকেশিনীর নামের সাথে মিলিয়ে তার নাম রাখা হয়। কিন্তু সুভা জন্ম থেকে কথা বলতে ও শুনতে পারে না। বোবা ও কালা হওয়ায় সমবয়সীদের সাথে সে খেলা করতে গেলে তারা তাকে খেপিয়ে তোলে। সে তাদের খেলা পণ্ড করে দিয়ে চলে যায়। সমবয়সী মেয়েদের সাথে খেলতে না পারায় তার সখ্যতা গড়ে ওঠে গ্রামের যুবক প্রতাপের সাথে। প্রতাপ ও সুভা একে অপরকে বুঝে এবং ভালবাসতে শুরু করে। প্রতাপ সুভার বাবাকে তাদের বিয়ের কথা বলে। সুভার বাবা বাণীকণ্ঠ প্রতাপের বাবা গোবিন্দের কাছে তাদের বিয়ের প্রস্তাব নিয়ে আসে। কিন্তু গোবিন্দ তা ফিরিয়ে দেয় এবং তাকে অপমান করে বাড়ি থেকে বের করে দেয়।

অপমানিত হয়ে বাড়ি ফিরে বাণীকণ্ঠ তার স্ত্রী ও মেয়েকে নিয়ে কোলকাতায় তার বড় মেয়ের বাড়ি চলে যায়। সেখানে তারা সুভার বিয়ের জন্য পাত্র দেখে। পাত্র নিবারণ তার বন্ধুকে নিয়ে সুভাকে দেখতে আসে এবং তাদের মেয়ে পছন্দ হয়। ফলে শীঘ্রই নিবারণ সুভাকে বিয়ে করে। কিন্তু বিয়ের পরদিন সে জানতে পারে সুভা কথা বলতে পারে না, যা সুভার জন্য দুঃখ বয়ে নিয়ে আসে।

## কুশীলব
* পূর্ণিমা - *সুভা*
* শাকিব খান - *প্রতাপ গোস্বামী*
* তুষার খান - *গোবিন্দ গোস্বামী*, প্রতাপের বাবা
* সুজাতা - *রাসমনি*, সুভার মা
* সালেহ আহমেদ - *বাণীকণ্ঠ*, সুভার বাবা
* সাজন - *নিবারণ*, সুভার স্বামী
* সবিতা ব্যানার্জি 
* আইরিন পারভিন লোপা
* জেসিকা
* ইতি
* চাষী নজরুল ইসলাম - *কবিরাজ*

## সঙ্গীত
*সুভা* চলচ্চিত্রটির সঙ্গীত পরিচালনা করেছে ইমন সাহা। গীত রচনা করেছেন কবির বকুল। এছাড়া রবীন্দ্রনাথ ঠাকুরের দুটি গান ব্যবহৃত হয়েছে। গানে কণ্ঠ দিয়েছেন রেজওয়ানা চৌধুরী বন্যা, মিতা হক, ঝুমু খান, বাপ্পা মজুমদার ও সাদী মহম্মদ।

### গানের তালিকা

## পুরস্কার
; লাক্স চ্যানেল আই পারফরমেন্স পুরস্কার
* **মনোনীত**: সেরা অভিনেতা (*সমালোচক*) - শাকিব খান
* **মনোনীত**: সেরা অভিনেতা (*দর্শক জরিপ*) - শাকিব খান

## তথ্যসূত্র

## বহিঃসংযোগ
* 
* 

বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের প্রণয়ধর্মী নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:চাষী নজরুল ইসলাম পরিচালিত চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:২০০৬-এর চলচ্চিত্র
বিষয়শ্রেণী:২০০৬-এর নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
ইলেকট্রনিক্স পরিভাষা

## A
* Amplifier - বিবর্ধক
* Ammeter - অ্যামিটার

## B
* Band theory - ব্যান্ড তত্ত্ব
* Biploar junction transistor - বাইপোলার জাংশন ট্রানজিস্টর (বিজেটি)
* Breadboard - ব্রেডবোর্ড
## C
* Circuit - বর্তনী
* Charge - আধান
* CMOS - সিমস
* Conductor - পরিবাহী
* conduit - [ পাইপ @ যার মধ্য দিয়ে পরিবাহি তার নিরাপদে কোন স্থাপনার ভিতর দিয়ে নেয়া হয়]
* Coil - কুণ্ডলী [ পেঁচানো তার]
* Core [ বৈদ্যুতিক পরিবর্তকের অভ্যন্তরীন কয়েলকে কোর বা প্যাঁচ বলে]
* Current - তড়িৎ প্রবাহ

## D
* Diode - ডায়োড
* Doping - ডোপিং
## E
* Electricity- তড়িৎ, বিদ্যুৎ
* Electric field - তড়িৎ ক্ষেত্র
* Electric force - বৈদ্যুতিক বল
* Electric induction - বৈদ্যুতিক আবেশ
* Electron band theory - ইলেকট্রনের ব্যান্ড তত্ত্ব
* Electonics - ইলেকট্রনিক্স
* Electric Potential - তড়িৎ বিভব
* Electric motor - বৈদ্যুতিক মোটর
* Electromagnetic - তড়িৎ চুম্বকীয়

## F
* Field effect transistor - ফিল্ড-ইফেক্ট ট্রানজিস্টর (ফেট)
* Forward bias - সম্মুখ ঝোঁক
## G
* Generator - জেনারেটর, তড়িৎ-উৎপাদক যন্ত্র
## I
* Inductor - ইন্ডাক্টর
* Integrated circuit - সমন্বিত বর্তনী
* Insulator - অন্তরক
* Internal resistance - অভ্যন্তরীণ রোধ
## J
* JFET - জেফেট
## L
* Laser - লেজার, লেসার
* Light-emitting diode - আলোক নিঃসারক ডায়োড এল ই ডি

## M
* Microprocessor - মাইক্রোপ্রসেসর
* MOSFET - মসফেট
* Mutual induction -পারস্পরিক আবেশ
## O
* Operational amplifier - সক্রিয় বিবর্ধক
* Polar - মেরু
* Photo-electric effect - আলোক তড়িৎ ক্রিয়া
* Power electronics - শক্তি ইলেকট্রনিক্স

## R
* Reduced - আবেশ
* Radio -বেতার
* Resistance - রোধ
* Rectifier - একমুখীকারক
* Reverse bias - বিমুখ ঝোঁক

## S
* Static electricity - স্থির বিদ্যুৎ
* Semi-conductor - অর্ধপরিবাহী
* Solar cell - সৌর কোষ
* Self inducting - স্বকীয় আবেশ
## T
* Transformer - ট্রান্সফরমার
* Transistor - ট্রানজিস্টর
## V
* Voltage - বিভব

## Z
* Zener diode - জেনার ডায়োড
## তথ্যসূত্র


বিষয়শ্রেণী:পরিভাষা
হুয়ান গেলমান

right|thumb|হুয়ান গেলমান, আর্জেন্টিনার কবি, ২০০৭ সালের সার্ভেন্তেস পুরস্কার বিজয়ী
**হুয়ান গেলমান** (৩ মে ১৯৩০ – ১৪ জানুয়ারি ২০১৪) ছিলেন একজন আর্জেন্টিনার কবি। তিনি ১৯৫৪ থেকে ২০১৪ সালে তার মৃত্যুর আগে পর্যন্ত ২০টির অধিক কবিতাগ্রন্থ প্রকাশ করেছেন। তিনি ছিলেন মেক্সিকোর একজন প্রাকৃতায়িত নাগরিক, যেখানে তিনি সামরিক জান্তার কারণে রাজনৈতিক নির্বাসিত হিসেবে এসেছিলেন।

গেলম্যান ২০০৭ সালে স্প্যানিশ সাহিত্যে সবচেয়ে গুরুত্বপূর্ণ সার্ভেন্তেস পুরস্কার লাভ করেন। তাঁর কাজগুলি জীবনকে উদঘাটন করে তবে সামাজিক ও রাজনৈতিক ভাষ্য নিয়েও মেতে উঠে, যেগুলো আর্জেন্টিনার রাজনীতির সাথে তাঁর নিজের বেদনাদায়ক অভিজ্ঞতাগুলিকে প্রতিফলিত করে।

## জীবন ও কর্ম

## তথ্যসূত্র

## বহিঃসংযোগ
* Todo sobre la poesía de Juan Gelman  
* La bitácora de Gelman 
* Poemas de Juan Gelman 
* ''Obras de Juan Gelman'', Solo Literatura 
* Speciale di ''EL MUNDO'' su Juan Gelman 
* Poeticas de Gelman 
* Juan Gelman por elortiba 
* Juan Gelman a media voz 

বিষয়শ্রেণী:১৯৩০-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:আর্জেন্টিনীয় লেখক
বিষয়শ্রেণী:আর্জেন্টিনীয় কবি
বিষয়শ্রেণী:আর্জেন্টিনীয় অনুবাদক
বিষয়শ্রেণী:আর্জেন্টিনীয় ইহুদি
বিষয়শ্রেণী:ইহুদি কবি
বিষয়শ্রেণী:২০শ শতাব্দীর অনুবাদক
বিষয়শ্রেণী:মেক্সিকোর নাগরিকীকৃত নাগরিক
জাতীয় স্বমেহন দিবস

[thumb|200px|[গুস্টাফ ক্লিমট|গুস্টাফ ক্লিমটের *মুলের সেটেড* বা "উপবিষ্ট নারী" (১৯১৬)]]

**জাতীয় স্বমেহন দিবস** যা **আন্তর্জাতিক স্বমেহন দিবস** হিসেবে পরিচিত; একটি বার্ষিক ঘটনা। স্বমেহন অধিকার রক্ষা করতে যা মে মাসের ৭ তারিখ এ দিবস পালিত হয়ে থাকে। ১৯৯৫ সালে প্রথম জাতীয় হস্তমৈথুন দিবস পালিত হয়েছিল, মার্কিন সার্জেন জেনারেল জয়েসলিন এলডার্সের সম্মানে যিনি পাঠ্যক্রমের অংশ হিসেবে শিক্ষার্থীদের স্বমেহন শিক্ষা প্রদানের পরামর্শ দেয়ার কারণে তৎকালীন রাষ্টপতি বিল ক্লিনটন কর্তৃক বহিস্কৃত হয়েছিলেন। ২০০১ সাল পর্যন্ত ৭ই মে এ দিবস পালিত হয়ে এসেছে, তবে ২০০৫ সালে ২৮শে মে এ দিবস পালিত হয়। এ দিবস পালনের পাশাপাশি মে মাস জাতীয় হস্তমৈথুন মাস হিসেবও পালিত হয়।

## আরও দেখুন
*স্বমেহন
*ওয়ান্ক সপ্তাহ

## তথ্যসূত্র

## বহিঃসংযোগ
* When Is National Masturbation Day? at whatnationaldayisit.com

বিষয়শ্রেণী:হস্তমৈথুন
বিষয়শ্রেণী:মে উদ্‌যাপন
জুনুন

**জুনুন** ( ) একটি পাকিস্তানি সুফি রক ব্যান্ড যেটি ১৯৯০ সালে গঠিত হয়। ব্যান্ডটি প্রতিষ্ঠা করেন লিড গিটারিস্ট সালমান আহমাদ। জুনুন পাকিস্তানের সবচেয়ে সফল ব্যান্ড এবং কিউ ম্যাগাজিনের মতে জুনুন ‘পৃথিবীর অন্যতম বৃহৎ একটি ব্যান্ড’। এছাড়া যুক্তরাষ্ট্রের প্রভাবশালী পত্রিকা "দ্য নিউ ইয়র্ক টাইমস" জুনুনকে *পাকিস্তানের [[ইউটু]]* হিসেবে আখ্যায়িত করেছে। ব্যান্ডটি এ পর্যন্ত সর্বমোট ১৯টি এ্যালবাম প্রকাশ করেছে, যার মধ্যে ৭টি স্টুডিও এ্যালবাম, ১টি সাউন্ডট্র্যাক, ২টি লাইভ অ্যালবাম, ৪টি ভিডিয়ো এ্যালবাম এবং ৫টি সংকলন। ব্যান্ডটি ১৯৯১ সালে বৃহৎ রেকর্ড কোম্পানি ইএমআই  এর সাথে চুক্তিবদ্ধ হয় এবং ১৯৯১ সালেই ব্যান্ডের নামানুসারেই অ্যালবাম প্রকাশ করে। এর দু বছর পর ১৯৯৩ সালে তাঁরা দ্বিতীয় অ্যালবাম *তালাশ* বের করেন।

## তথ্যসূত্র
দ্য মেসেজ (১৯৭৬-এর চলচ্চিত্র)

***মুহাম্মদ, মেসেঞ্জার অফ গড*** ( *আর- রিসালাহ*; ইংরেজি: ***দ্য মেসেজ***), ইসলামের সর্বশেষ নবী মোহাম্মদ (স.) এর জীবন বৃত্তান্ত সংবলিত ১৯৭৬ সালের ইংরেজি ভাষার একটি চলচ্চিত্র, ছবিটি পরিচালনা করেছেন মোস্তফা আক্কাদ, চিত্রনাট্য করেছেন এইচ.এ.এল. ক্রেইজ, প্রযোজনা করেছেন মোস্তফা আক্কাদ, ছবিতে অভিনয় করেছেন অ্যান্থনি কুইন, আইরিন পাপেস, মাইকেল অ্যানসারা প্রমুখ। আরবী ও ইংরেজি উভয় ভাষাতেই মুক্তি পেয়েছে। দি মেসেজ চলচ্চিত্রটিতে মূলত ইসলামের প্রাথমিক সময়ের কাহিনী উঠে এসেছে।

## কাহিনীসংক্ষেপ
চলচ্চিত্রটিতে শেষ নবী মুহাম্মদ এর মাধ্যমে মক্কায় ইসলামের সূচনার ঘটনাকে অনুসরণ করা হয়েছে, যেখানে মুসলমানগণ তাদের ধর্মীয় বিশ্বাসের কারণে অত্যাচারিত হচ্ছিল, এরপর মদিনায় হিজরত, বিভিন্ন যুদ্ধ, চুক্তি ইসলামের প্রসারের মধ্য দিয়ে কাহিনী এগিয়ে গেছে এবং মুসলমানদের মক্কা বিজয়ের মাধ্যমে চলচ্চিত্রের সমাপ্তি ঘটেছে। তৎকালীন সময়ের বেশ কিছু রক্তক্ষয়ী পটভূমি যেমন বদরের যুদ্ধ ও উহুদের যুদ্ধ চলচ্চিত্রটিতে ফুটিয়ে তোলা হয়েছে, যার অধিকাংশ দৃশ্যই নবীজী এর চাচা হামজার চরিত্রের(অ্যান্থনি কুইন) দৃষ্টিকোণ থেকে দেখানো হয়েছে। ইসলামী মৌলিকতার উপর ভিত্তি করে চলচ্চিত্রটিতে নবী করীম মুহাম্মদ কে দেখানো হয় নি, তার কন্ঠেরও অনুকরণ করা হয় নি। তার স্ত্রী, সন্তান ও খলিফাদের ক্ষেত্রেও এই একই মূলনীতি অনুসরণ করা হয়েছে, অর্থাৎ তাদেরকেও চলচ্চিত্রটিতে দেখানো হয়নি।

## নির্মাণ
### পরিকল্পনা বাস্তবায়ন ও অগ্রগতি

## অভিনয়ে
### ইংরেজি সংষ্করণ
*অ্যান্থনি কুইন - হামজা চরিত্রে 
*ইরেন পাপাস - হিন্দ চরিত্রে
*মাইকেল আনসারা - আবু সুফিয়ান চরিত্রে 
*জনি সেক্কা - বিলাল চরিত্রে 
*মাইকেল ফরেস্ট - খালিদ চরিত্রে 
*আন্দ্রে মোরেল - আবু তালিব চরিত্রে
*গ্যারিক হ্যাগন - আম্মার চরিত্রে
*ডেমিয়েন থমাস - যায়িদ চরিত্রে
*মার্টিন বেনসন - আবু জাহল চরিত্রে
*রোসালি ক্রাচলি - সুমাইয়া চরিত্রে
*হাসান আল-জুন্দি - কিসরা চরিত্রে 
*রোনাল্ড লেইথ-হান্ট - হিরাক্লিয়াস চরিত্রে

### আরবী সংষ্করণ
*আব্দুল্লাহ গা'ঈস - হামজা চরিত্রে
*মুনা ওয়াসেফ - হিন্দ চরিত্রে 
*হামদি গা'ঈস - আবু সুফিয়ান চরিত্রে 
*আলী আহমেদ সালেম - বিলাল চরিত্রে
*মাহমুদ সা'ঈদ - খালিদ চরিত্রে
*আহমেদ মারে - যায়িদ চরিত্রে
*মোহাম্মাদ আল-আরাবি - আম্মার চরিত্রে 
*হাসান আল-জুন্দি - আবু জাহল চরিত্রে 
*সানা জামিল - সুমাইয়া চরিত্রে

## পুরস্কার এবং মনোনয়ন
১৯৭৭ সালের অস্কার পুরস্কারে চলচ্চিত্রটি আবহসঙ্গীত পরিচালক মরিস জারে পরিচালিত বিশেষ আবহসঙ্গীতের জন্য সেরা সঙ্গীতায়োজন বিভাগে মনোনয়ন পেয়েছিল।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭৬-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আরবি ভাষার চলচ্চিত্র
বিষয়শ্রেণী:ইসলাম সম্পর্কে চলচ্চিত্র
বিষয়শ্রেণী:মুহাম্মাদ সম্পর্কিত চলচ্চিত্র
বিষয়শ্রেণী:ব্রিটিশ যুদ্ধভিত্তিক নাট্য চলচ্চিত্র
বিষয়শ্রেণী:ব্রিটিশ মহাকাব্যিক চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র
বিষয়শ্রেণী:১৯৭০-এর দশকের ব্রিটিশ চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:মরক্কোতে ধারণকৃত চলচ্চিত্র
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:ঐতিহাসিক মহাক্যাবিক চলচ্চিত্র
বিষয়শ্রেণী:চলচ্চিত্রে ধর্মীয় বিতর্ক
বিষয়শ্রেণী:মক্কা বিজয়
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র